 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ናብቲ ሓደጋ ነፋሪት ዘጋጠመሉ ቦታ እናኸዳ ዝበኽያ ወላዲት 21 መጋቢት 2019 ምንጪ ስእሊ, Getty Images ድሕሪ ሓደጋ ነፋሪት መገዲ ኣየር ኢትዮጵያ ብስፍሓት ካብ ዝተርኣዩ ስእልታት ናይ ሓንቲ መሪር ሓዘነን ዝገልጻ ወላዲት ስእሊ እዩ ወይዘሮ ሙሉነሽ በልጅጌ ይበሃላ እቲ ዝገርም ግን እዘን ወላዲት በቲ ሓደጋ ዝሞተ ዘመድ ይኹን ዝፈልጠኦ ሰብ የብለንን ወይዘሮ ሙሉነሽ እቲ ዘስካሕክሕ ሓደጋ ነፋሪት ኣብ ዝጋጠመሉ ከባቢ እየን ዝነብራ እቲ ዝረኣየኦ ዘሕዝን ኣጋጣሚ ብዝፈጠረለን መሪር ሓዘን ክድቅሳ እኳስ ኣይከኣላን ነቶም ግዳያት መዓልቲ መዓልቲ ንብዓተን የፍስሳሎም ካብቲ ሓደጋ ዘጋጠመሉ ከባቢ ኣስታት 2ኪሜ ርሒቑ ኣብ ዝርከብ ቀበሌ ቱሉ ፈራ ዝነብራ እዘን ወላዲት ክሳብ ሐዚ ናብቲ ሓደጋ ዝበጸሐሉ ከባቢ እናኸድኩ እኳ እንተበኸኹ ሓዘነይ ግን ክወጸለይ ኣእከኣለን ይብላ ምንጪ ስእሊ, Getty Images ካብ ወለደን ሰሚዐነኦ ዘይፈልጣ ነገር ኣብ ከባቢአን ምግጣሙ ብጣዕሚ ከምዘደንገጸንን ደጋጊመን ክበኽያ ከምዝገበረንን ዝገልጻ ወይዘሮ ሙሉነሽ በልጅጌ ሓዘነን ንኹሎም ኣብታ ነፋሪት ዝነበሩ ሰባት እዩ ወዲሰብ ኣብ ሃገርና መጺኡ ነዲዱ ደሞም ኣብ መይዳ ምፍሳሱ እንትሓስብ ውሽጠይ ይርበሽ በኽየ ክውጸለይ ኣይከኣለን ክብላ ጸግዒ ሓዘንን ይገልጻ ካፕቴን ያሬድ ሙሉጌታ ብቃላት መሓዝኡ ሓቅታት ብዛዕባ ሓደጋ ነፋሪት መገዲ ኣየር ኢትዮጵያ ፍርሒ በረራ ኣየር ብኸመይ ክንምክቶ ንኽእል? 